9 millió gyermek hal meg évente, 
mielőtt elérné az 5 éves kort.
Képzeljünk el egy ázsiai cunamit, mint 
ami 2004-ben kioltotta negyedmillió ember életét.
Egy ilyet, ami tíz naponta kizárólag 
5 évesnél fiatalabb gyermekeket puszít el.
Az 25.000 gyermek egy nap, 
1000 egy órában, kb 17 egy perc alatt.
Ami azt jelenti, hogy mielőtt a mondat végére érek, 
néhány gyermek már meg is halt kegyetlenül és gyötrelmesen.
Gondoljunk ezeknek a szüleire.
Gondoljunk arra, hogy közülük a legtöbben 
hisznek istenben és imádkoznak 
ebben a pillanatban is a gyermekükért, 
hogy megmeneküljön.
És az imáik nem találnak meghallgatásra.
Dr. Craig szerint azonban mindez része Isten tervének.
Bármiféle isten, aki hagyná 
gyermekek millióit így szenvedni és meghalni, 
a szüleiket pedig gyötrődni, az 
vagy nem tud segíteni rajtuk, vagy nem akar.
Tehát vagy tehetetlen, vagy gonosz.
És ami ennél is rosszabb, Dr. Craig hite alapján
a többségük a pokolra fog jutni, 
mert nem a megfelelő istenhez imádkoztak.
Csak gondoljunk bele.
Nem az ő hibájuk, hogy rossz kultúrába születtek, 
egy rossz teológiát örököltek, 
és nem kapták meg a kinyilatkoztatást.
1.2 milliárd ember él ma Indiában, 
többségük hindu, tehát többistenhívő.
Dr. Craig világában nem számít, 
hogy ezek az emberek mennyire jók, 
el vannak veszve.
Ha a majomistenhez, Hanuman-hoz imádkozol, 
elvesztél.
Örökké a pokolban fogsz szenvedni.
Vajon van erre a leghalványabb bizonyíték is?
Nem. Csak ezt írják a Márk 9-ben, 
Máté 13-ban és a Jelenések könyve 14-ben.
Isten kultúrálisan elkülönítette a hindukat.
Ő rendezte el pusztulásuk körülményeit, 
hogy ne ismerhessék meg a kinyilatkoztatást.
És ő teremtette a büntetésüket is ezért a tudatlanságért, 
mely örökké tartó tűz általi szenvedés.
Másrészről, Dr. Craig szerint, 
ha egy átlagos amerikai sorozatgyilkos vagy, 
aki az életét gyermekek megerőszakolásával 
és meggyilkolásával tölti,
elég csupán Istenhez térned, 
megtérned Jézushoz a halálos ítéletkor, 
majd az utolsó vacsorán 
elfogyasztasz egy sültcsirkét, és
az örökkévalóságot a mennyben töltheted halálod után.
Egy dolog legyen kristálytiszta Önknek.
Ennek a felfogásnak abszolút semmi köze 
semmiféle erkölcsi felelősséghez.
Lássuk tisztán a kettős mércét,
melyet az emberek és Dr. Craig alkalmaznak, 
hogy felmentsék Istent minden gonoszság alól.
Azt mondják, Isten szerető, jóságos, 
igazságos, eredendően jó.
De amikor valaki, mint én 
rámutat a meglehetősen nyilvánvaló és egyértelmű tényekre, 
hogy Isten kegyetlen és igazságtalan, 
hiszen végignézi ártatlan emberek szenvedését, 
olyan elképesztő módon és mértékben, hogy 
az megbotránkoztatná a legambíciózusabb pszichopatát is; 
akkor azt mondják, Isten titokzatos.
Ki ismerheti Isten akaratát?
Dehát épp az emberi felfogás Isten akaratáról az, 
amire a hívők elsősorban alapozzák Isten jóságát!
Ha bármi jó történik egy kereszténnyel, 
ha boldogságot érez imádság közben, 
ha pozitív változást lát az életében, 
azt mondja: Isten jó!
De amikor gyermekek tízezrei 
szakadnak el szüleik karjaitól 
és nyeli el őket a víz, akkor Isten titokzatos.
Így kell teniszezni háló nélkül.
Szeretném érzékeltetni, hogy nemcsak fárasztó, 
amikor máskülönben értelmes emberek így beszélnek, 
de erkölcsileg is kifogásolható.
Ez a típusú hit valójában a tökéletes nárcizmus.
Isten szeret engem, nem tudtad?
Meggyógyította az ekcémámat.
Nagyszerű érzéssel tölt el, 
mikor a templomban énekelek.
És mikor már feladtuk volna, talált nekünk egy bankárt, 
aki megoldást talált anyám jelzáloghitelére.
Látva, hogy ez a te Istened 
mi mindent nem tesz meg másokért, látva a borzalmat, 
ami ártatlan gyermekeket sújt e pillanatban is, 
ez a hit obszcén.
Így gondolkozni nem más, mint hazudni magunknak, 
vagy nem törődni más emberek szenvedésével.
És ha Isten jó, szerető és igazságos, meg jóságos, 
és erkölcsi útmutatást akart adni egy könyv által, 
minek ad egy olyan könyvet, 
ami támogatja a rabszolgaságot?
Miért ad olyan könyvet, ami arra buzdít, 
hogy öljünk meg embereket olyan 
képzeletbeli bűnökért, mint a boszorkányság?
Persze nem kell ezeket nagyon a szívünkre venni. 
Dr. Craig isteni parancs elmélete szerint 
Istent nem kötik erkölcsi szabályok. 
Istennek nem kell erkölcsösnek lenni.
Hiszen bármit parancsol, az jó.
Tehát, ha azt parancsolja az izraelitáknak, 
hogy irtsák ki az amalekitákat, 
akkor ez önmagában jó dolog, 
mivel Ő parancsolta.
Amit ez kínál nekünk, nos.. Örülök, 
hogy felhozta a pszichopatákat, 
mert amit ez az elmélet kínál 
az egy pszichopata és pszichotikus viselkedés.
Pszichotikus, mert teljesen téveszmés.
Semmi okunk nincs egy olyan univerzumban hinni, 
melyet egy láthatatlan szörny, Jahve irányít.
De pszichopata is, mert 
totálisan figyelmen kívül hagyja az emberek érzéseit.
Könnyedén racionalizálja a gyermekmészárlást is.
Csak gondoljunk most a muszlimokra, 
akik magukat robbantják fel, 
mert úgy gondolják, 
hogy Isten akaratát teljesítik.
Nincs semmi sem, amit Dr. Craig 
ez ellen szólhatna erkölcsi alapon.
Eltekintve a saját hit alapú állításától, 
miszerint a rossz istenhez imádkoznak.
Ha a megfelelőhöz imádkoznának, 
akkor cselekedetük egyből helyes is lenne 
Dr. Craig elmélete alapján.
Természetesen nem állítom, 
hogy Dr. Craig és a többi vallásos ember 
pszichopata vagy pszichotikus, 
de számomra ez a rettenetes a vallásban.
Arra ösztökél teljesen normális és józan embereket, 
hogy milliárdszámra higgyenek olyan dolgokban, 
amikben egyesével csak őrültek szoktak.
Ha holnap reggel azzal a gondolattal ébredsz, 
hogy néhány latin szóval át tudod változtatni 
a palacsintát Elvis Presley testévé, 
akkor megbolondultál.
De, ha nagyjából ugyanezt gondolod az ostyáról és Jézusról, 
akkor simán csak katolikus vagy.
Nem én vagyok az első, aki megállapítja, 
milyen furcsa ez a szerető Isten, 
aki a megváltást a benne való hittől teszi függővé, 
de nem ad hozzá bizonyítékot.
Ha 2000 évvel ezelőtt éltél volna, 
akkor még művelt csodákat.
De nyilvánvaló, hogy azóta 
alábbhagyott a segítőkészsége.
Tehát a mi örökségünk ez a teher, 
a dogmák valószínűtlensége.
És az erőfeszítés, hogy összeegyeztessük 
mindazzal, amit a világról tudunk, és amit 
a nagyon is emberi eredetéről tudunk az Írásoknak, 
egyre nehezebb.
És ez nem csak egy általános isten, 
amit Dr. Craig javasol, 
hanem ez az Atyaisten és Jézus az ő fia.
A kereszténység az, Dr. Craig alapján, 
ami az igazi erkölcsi kincse a világnak.
Nem szívesen mondok ilyet itt a Notre Dame-ban, 
de a kereszténység az emberáldozat kultusza.
A kereszténység nem olyan vallás, 
ami elutasítja az emberáldozatot.
Olyan vallás ez, amely 
egy egyedüli emberáldozatot ünnepel, 
mintha az hatékony lenne.
Úgy szerette Isten a világot, 
hogy egyszülött fiát adta érte. (János 3,16)
Az az elképzelés, hogy 
mivel Jézus elszenvedte a kereszthalált, 
ezért senkinek nem kell a pokolra jutni.
Kivéve azt a néhány milliárd indiait, 
és a többi sok milliárdot a történelem során.
Ezzel vetette meg a lábát a nyomorúságos történelme 
a tudományos műveletlenségnek és vallásos barbarizmusnak.
Olyanok leszármazottai vagyunk, 
akik gyermekeket temettek épületek alapjaiba, 
felajánlásként elképzelt isteneiknek.
Csak gondoljunk bele.
Társadalmak sokaságaiban emberek 
gyermekeket ástak be talapzatnak.
Olyan emberek, mint mi, azt gondolván, 
hogy ez megakadályoz egy láthatatlan lényt 
abban, hogy lerombolja az épületeiket.
Ezek azok az emberek, akik a Bibliát írták.
Ha van valami, ennél is kevésbé erkölcsös rendszer, 
mint amit Dr. Craig javasol, 
akkor arról még nem hallottam.
@schabby30  
